CELEX: 62016TN0688
Language: fi
Date: 2016-09-28 00:00:00
Title: Asia T-688/16: Kanne 28.9.2016 – Janssen-Cases v. komissio

7.11.2016   
            
            
               FI
            
            
               Euroopan unionin virallinen lehti
            
            
               C 410/32
            
         Kanne 28.9.2016 – Janssen-Cases v. komissio
   (Asia T-688/16)
   (2016/C 410/45)
   Oikeudenkäyntikieli: ranska
   
      Asianosaiset
   
   
      Kantaja: Mercedes Janssen-Cases (Bryssel, Belgia) (edustajat: asianajajat J. -N. Louis ja N. De Montigny,
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission 15.6.2016 tekemät päätökset, joilla komission sovittelijan virkaan on valittu toinen hakija, ja päätökset, joilla kantajan hakemus tähän virkaan on hylätty
            
         
               —
            
            
               velvoittamaan komission maksamaan kantajalle 100 000 euroa korvauksena aineellisesta vahingosta ja henkisestä kärsimyksestä
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka koskee sovitteluelimen vahvistamista koskevan komission päätöksen C (2002) 601 6 artiklan 3 kohdan rikkomista siltä osin kuin komissio on tehnyt riidanalaiset päätökset, vaikka ne kuuluvat komission puheenjohtajan yksinomaiseen toimivaltaan henkilöstö- ja turvallisuusasioiden yksikön päällikön ehdotuksesta ja henkilöstökomitean kuulemisen jälkeen.
            
         
               2)
            
            
               Toinen kanneperuste, joka koskee perusoikeuskirjan 27 artiklan, jossa vahvistetaan työntekijöiden oikeus saada tietoa ja tulla kuulluiksi – ja nyt käsiteltävässä asiassa komission henkilöstökomitean oikeus tulla tosiasiallisesti kuulluksi – rikkomista
            
         
               3)
            
            
               Kolmas kanneperuste, joka koskee sitä, että komissio on käyttänyt väärin harkintavaltaansa menettelyissä, jotka on aloitettu komission sovittelijan viran täyttämiseksi.
            
         
               4)
            
            
               Neljäs kanneperuste, joka koskee perusteluvelvollisuuden noudattamatta jättämistä, ilmeistä arviointivirhettä sekä luottamuksensuojan periaatteen, suhteellisuusperiaatteen ja hyvän hallinnon periaatteen loukkaamista.